b"\n_START_ARTICLE_\nAlytus\n_START_SECTION_\nHist\xc3\xb2ria\n_START_PARAGRAPH_\nEl primer registre documental hist\xc3\xb2ric d'Alytus data de 1377, quan se l'esmenta a les Cr\xc3\xb2niques de Wigand de Marburg amb el nom de Aliten. D'acord amb la mencionada cr\xc3\xb2nica, el lloc estava ocupat per una petita fortalesa de fusta, des de la qual l'Orde Teut\xc3\xb2nic defensava la frontera lituana. El fort i el poblat confrontant hi van cr\xc3\xa9ixer gradualment, malgrat els freq\xc3\xbcents saquejos de lituans i teutons. El Tractat del Llac Melno va deixar la localitat al costat teut\xc3\xb2nic de la frontera, per\xc3\xb2 va ser recuperada m\xc3\xa9s tard. El 15 de juny de 1581, el Gran Duc de Litu\xc3\xa0nia i el rei de Pol\xc3\xb2nia Esteve Batory I van concedir al poble els drets de ciutat, basant-se en la Llei Magdeburg. La mencionada data ha quedat marcada pel \xc2\xabDia d'Alytus\xc2\xbb, i \xc3\xa9s festa local."